ഇരിപ്പിടം പൊളിച്ചാലും, ഓര്മകള്ക്ക് സ്റ്റോപ്പിടാനാകുമോ പയ്യന്നൂര് സ്വപ്നങ്ങളും പ്രതീക്ഷകളുമായി പയ്യന്നൂര് കോളേജിന്റെ പടികടക്കുന്നവരുടെ മനസിലേക്ക് ആദ്യം ഉയരുന്ന ചോദ്യം. ആരാണ് അപ്പുക്കുട്ടന്? ദേശീയപാതയില് കോളേജിന് മുന്നിലെ ബസ് സ്റ്റോപ്പിലെത്തുമ്ബോള് ആദ്യം കാണുന്നത് തലയെടുപ്പോടെ നില്ക്കുന്ന അപ്പുക്കുട്ടന് സ്മാരക കാത്തിരിപ്പ് കേന്ദ്രം. നാടകങ്ങളിലും കലാസാഹിത്യ മത്സരങ്ങളിലും തിളങ്ങിനില്ക്കെ അപകടത്തില് അരങ്ങൊഴിഞ്ഞവന്. രാമനാത്ത് വലിയ വീട്ടില് അപ്പുക്കുട്ടന്. ആ പ്രതിഭയുടെ നിത്യസ്മാരകമായി അധ്യാപകരും സഹപാഠികളും മുന്കൈയെടുത്ത് നിര്മിച്ച കാത്തിരിപ്പുകേന്ദ്രം 45വര്ഷത്തിനിപ്പുറം സ്മൃതിയിലേക്ക് മറയുന്നു. ദേശീയപാതാ വികസനത്തിന്റെ ഭാഗമായാണിത്. പയ്യന്നൂര് കോളേജിന്റെ തുടിപ്പിനൊപ്പം അലിഞ്ഞുചേര്ന്ന പേരായിരുന്നു അപ്പുക്കുട്ടന്റേത്. ബി എ സാമ്ബത്തിക ശാസ്ത്രം അവസാന വര്ഷ വിദ്യാര്ഥിയായിരുന്നു. നാടകം, മോണോ ആക്ട്, മിമിക്രി എന്നിവയിലെല്ലാം പ്രതിഭ തെളിയിച്ച് വിദ്യാര്ഥികള്ക്കും അധ്യാപകര്ക്കും പ്രിയങ്കരനായവന്. നാലരപതിറ്റാണ്ട് മുമ്ബ് 1975 ഡിസംബര് 26ന് പയ്യന്നൂര് ഗവ. ബോയ്സ് ഹൈസ്കൂളില് മാതൃഭൂമി സ്റ്റഡി സര്ക്കിള് സംഘടിപ്പിച്ച നാടകമത്സരത്തിനു തൊട്ടുമുമ്ബാണ് വാഹനാപകടത്തില് മരണം സംഭവിച്ചത്. നാടകത്തിന്റെ അവസാന റിഹേഴ്സലും കഴിഞ്ഞ് കേളോത്തെ വീട്ടിലെത്തി ഭക്ഷണം കഴിച്ച് രാത്രി സുഹൃത്തുക്കള്ക്കൊപ്പം സ്കൂളിലേക്ക് നടക്കവെയാണ് നിയന്ത്രണം വിട്ട ജീപ്പിടിച്ച് മരിച്ചത്. പരേതരായ കല്ലിടീല് കമ്മാരപൊതുവാളിന്റെയും ചിരിക്കുഞ്ഞിയമ്മയുടെയും ഇളയമകനാണ് അപ്പുക്കുട്ടന്. അന്നത്തെ കോളേജ് വൈസ് പ്രിന്സിപ്പല് പ്രൊഫ. എ കെ രാഘവന് നമ്ബ്യാര് ചെയര്മാനും പ്രൊഫ. കെ രാജഗോപാലന് കണ്വീനറുമായി രൂപീകരിച്ച സമിതിയാണ് ദേശീയപാതയോരത്ത് കാത്തിരിപ്പു കേന്ദ്രം സ്ഥാപിച്ചത്. നിരവധി വിദ്യാര്ഥി കൂട്ടായ്മകള്ക്കും പ്രക്ഷോഭങ്ങള്ക്കും തുടക്കമിട്ടതും ഇവിടെനിന്നായിരുന്നു. നശിച്ചു തുടങ്ങിയ കാത്തിരിപ്പ് കേന്ദ്രം 2010ല് റോട്ടറി ക്ലബ് പയ്യന്നൂര് മിഡ് ടൗണ് കമ്മിറ്റി നവീകരിച്ചിരുന്നു. 45വര്ഷത്തെ ചരിത്രം പറയുന്ന ആ കാത്തിരിപ്പ് കേന്ദ്രമാണ് വിസ്മൃതിയിലാകുന്നത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ലോറിക്കുള്ളില് സാധനങ്ങള്ക്ക് തീപിടിച്ചു ദേശീയപാത വികസനം : നഷ്ടപരിഹാരത്തില്നിന്ന് നികുതി ഈടാക്കാന് കേന്ദ്രം നടപടി തുടങ്ങി പരാതി അന്വേഷിക്കാനെത്തിയ എസ്ഐക്ക് കുത്തേറ്റു പ്രതി പിടിയില് തെറ്റായ പ്രചാരണങ്ങളിലൂടെ കേരളത്തിന്റെ വികസനത്തെ വിവാദ കുരുക്കിലാക്കാരുത്: എ വിജയരാഘവന് ഉത്ര വധം: സൂരജ് കോവിഡ് നിരീക്ഷണ ബ്ലോക്കില് വള്ളം മറിഞ്ഞ് 3 മത്സ്യത്തൊഴിലാളികളെ കാണാതായി